text: 55-årig forsvundet på fjerde døgn
  07 december 2015 kl. 09.22
  Den 55-årige Jesper Fruerboel, som fredag forlod hjemmet i Brædstrup, er måske søgt mod Aarhus.
  Sydøstjyllands Politi efterlyser på fjerde døgn den 55 årige Jesper Fruerboel, som fredag forlod sit hjem i Brædstrup i nedtrykt sindstilstand.
  Jesper Fruerboel er 55 år, ca. 185 cm høj, han er kraftigt bygget og har kort gråt hår. 
  Ifølge politiet er han formentlig iført en bordeauxrød jakke/trøje, sorte jeans og sorte sko.
  Den savnede forlod bopælen til fods, men kan ifølge politiet have benyttet offentlig transport eller have fået et lift.
  Fredag og lørdag har politiet eftersøgt med hunde og helikopter.
  - Nu tjekker vi andre spor og oplysninger om, at den forsvundne måske er søgt mod Aarhus, siger Peter Thaysen, leder af lokalpolitiet i Horsens til TV SYD.
  Henvendelse i sagen kan rettes til Sydøstjyllands Politi på tlf. 114
  
  